Sverre Bagge
Store norske leksikon,Historie,Historievitenskap,Historikere
Sverre Bagge er en norsk historiker. Han er dr.philos., var førsteamanuensis i middelalderhistorie ved Universitetet i Bergen 1974–91, og professor ved samme sted fra 1991.
Bibliografi Bagge har utgitt en rekke bøker om norsk og europeisk middelalder, blant annet Den politiske ideologi i Kongespeilet (1980, doktoravhandling), Europa tar form, år 300 til 1300 (1986), Norge i dansketiden 1380–1814 (1987, sammen med Knut Mykland), Society and Politics in Snorri Sturlusons Heimskringla (1991) og Mennesket i middelalderens Norge: tanker, tro og holdninger 1000-1300 (1998). Hans bidrag til Cappelens Verdenshistorie er Høymiddelalderen (bind 8, 1984), og han har også skrevet Da boken kom til Norge (2001), som er bind 1 i Norsk idéhistorie. Les mer i Store norske leksikon Sverre Bagge i Norsk biografisk leksikon Norge i høy- og senmiddelalderen Eksterne lenker Sverre Bagge: Mennesker i middelalderens Norge: tanker tro og holdninger 1000-1300 - fritt tilgjengelig hos Nasjonalbiblioteket